tcr or tct ബെലാറുസുകാരി ഐറീനയുടെ പാവനാട്യം അരങ്ങേറി box ചെറുതുരുത്തി: മോഹിനിയാട്ടവും തോല്പ്പാവക്കൂത്തും സംയോജിപ്പിച്ച് ബെലാറുസ് സ്വദേശിനി ഐറീന വികസിപ്പിച്ച പാവനാട്യ രൂപത്തിന്െറ അരങ്ങേറ്റം നടന്നു. ഏഴ് വര്ഷത്തോളമായി കലാമണ്ഡലത്തില് മോഹിനിയാട്ടവും ഭരതനാട്യവും പഠിക്കുന്ന ഐറീന പാലക്കാട് കൂനത്തറയിലെ തോല്പ്പാവക്കൂത്ത് ആചാര്യന് വിശ്വനാഥ പുലവരുടെയും ഭാര്യ എം. പുഷ്പലതയുടെയും മകന് വിപിനിന്െറയും സഹായത്തോടെയാണ് കോവിഡ്കാല വെല്ലുവിളികള് അതിജീവിച്ച് പുതിയ നാട്യരൂപം വകസിപ്പിച്ചത്. ഒരു വര്ഷമായി ഓണ്ലൈനായാണ് പഠിച്ചത്. അരങ്ങേറ്റവും ഓണ്ലൈന് വഴി ആയിരുന്നു. ഐറീന വേദിയില് നൃത്തം ചെയ്യുമ്ബോള് പിന്നിലെ വലിയ സ്ക്രീനില് കെട്ടിയ തോല്പാവകളുടെ ചലനം കൊടുംകാട്ടില് എത്തിയ പ്രതീതിയാണ് പ്രേക്ഷകര്ക്ക് സമ്മാനിച്ചത്. ഐറീനയുടെ വിശ്രമമില്ലാത്ത ശ്രമത്തിന്െറയും സമര്പ്പണത്തിന്െറയും ഫലമാണ് ഈ കലാരൂപമെന്ന് വിശ്വനാഥ പുലവര് മാധ്യമത്തോട് പറഞ്ഞു. കോവിഡ് വ്യാപനത്തോടെ വിദേശ വിദ്യാര്ഥികളെല്ലാം നാട്ടില് പോയപ്പോഴും ഐറീന ഇവിടെ തുടരുകയായിരുന്നു. കലാമണ്ഡലം ശാലിനിയുടെ ശിക്ഷണത്തിലാണ് നൃത്തം പഠിക്കുന്നത്. പുതിയ ചില നൃത്തരൂപങ്ങള് രൂപപ്പെടുത്താനുള്ള ശ്രമത്തിലാണെന്ന് ഐറീന പറഞ്ഞു. tct cty4: പാവനാട്യം അവതരിപ്പിക്കുന്ന ഐറീന